Merkezê Îrtîbatî û Çapemenîye yê HPGyî derheqê çalakîyanê gerîlayan û hêrişê artêşa tirke de zanayîş da.
Eşkerayîye de nê ameyî parekerdene:
''Çarçeweya Hemleya Şorişgêre ya Şehîd Bagerî û Şehîde Ronya de hêzanê ma vera arêtşa tirke çalakîyî kerdî. Na çarçewe de;
Çarçella
20ê temmuze de dewa bezeno ya warê Çarçella yê herêma Zagrosî de îşxalkerî ameyî pirodayene. Çalakîya suîqestî de leşkerêko payeberz ame cezakerdene.
Çelê
Çarçeweya hemle de yewîyanê KBDHyî 20ê temmuze Çelê ya Colemêrgî de vera îşxalkeranê ke qilê Şehîd Alîşerî de ameybî cakerdene çalakîyêke kerde. Çalakîya ke yewîya dişmenî biîsabet ameye pirodayene de tewr tay 6 leşkerî ameyî cezakerdene, 1 zî birîndar bi.
Amed
Artêşa tirke 20ê temmuze de warê Gorse yê Amedî ser o bombayî varnayî. Şewato ke bedê hêrîşî dest pêkerd dewam keno.
Herekol
Artêşa tirke 19ê temmuze de herêma Herekolî ya Sêrtî de operasyon da destpêkerdene. Operayono ke warê Şehîd Canxutî de ame kerdene herême ameye bobmardumankerdene û dima ra bi helîkoteran leşkerî ameyî cakerdene.  Embazê ma Şîyar Garzano ke operasyon de vera dişmenî bi hawayêkê qehremankî şer kerd, tewrê kerwanê şehîdan bi. Operasyon 20 temmuze de peyser ame antene.''
